
E L Ő T E R J E S Z T É S

Sülysáp Város Önkormányzata Képviselő-testületének
2019. június 20-án tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2019. (VI. 20.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja.
Határidő: azonnal

Felelős: polgármester

Sülysáp, 2019. június 12.

Horinka László s.k.


polgármester
TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2019. május 30-ai ülése óta az alábbi képviselő-testületi döntések végrehajtási határideje járt le:
	Határozat száma
	Határozat kelte
	Döntés
	Határidő
	Állapot

	52/2019.
	2019.04.25.
	Nyári napközis foglalkozás megszervezése
	2019.05.31.
	Végrehajtva


II. Tájékoztató az előző ülés óta történt fontosabb eseményekről
A május 29-én lehullott nagy mennyiségű csapadék következtében a Tápió patak néhány helyen kilépett a medréből, és kerteket öntött el. Ezzel kapcsolatban a vízfolyás kezelőjének írt levélben felhívtuk a figyelmet a mederben elburjánzott növényzetre mint a kiöntések egyik okozójára. Elöntés következett be a sápi részen a Hevesy parknál, a Szilvafasor utcában a bölcsőde környékén, továbbá a Fő utca Kiskókai utcán túli részén. Az elöntött területek viszonylag gyorsan felszáradtak, azonban a nagymennyiségű csapadék kedvezett a szúnyogok elszaporodásának, ezért vizsgáljuk a szúnyogirtás lehetőségét és vonzatait.
Május végén, illetve június elején lezajlottak az óvodai ballagások, amelyeken egy kivételtől eltekintve részt vettem, képviseltem önkormányzatunkat. 

Június 1-jén került sor a Tápiómenti Tömegsport Alapítvány szervezésében a Tápiómenti Maratonra, ahol a sülysápi települési váltóval ezüstérmet szereztünk.

Szintén június 1-jén a Bogdán Flórián Önkéntes Tűzoltó Egyesület által szervezett ünnepségen vettem részt. Az ünnepségnek több apropója is volt: egyrészről 110 éve alakult az ÖTE, másrészről sor került egy Szent Flórián szobor avatására a tűzoltószertár bejáratánál, harmadrészről pedig bemutatásra került az új gépjárműfecskendő, amit Herkules névre keresztelt az egyesület. A rendezvényre az ÖTE felettes szakmai szervei is hivatalosak voltak, és képviseltették is magukat, így az eseményen többek között részt vett a katasztrófavédelem ceglédi kirendeltségének vezetője, a nagykátai tűzoltóparancsnok és a megyei tűzoltószövetség képviselői. Illetve meghívást kapott minden olyan cég és magánszemély is, akik adományaikkal hozzájárultak az új gépjárműfecskendő beszerzéséhez. 

Június 11-én a Tápiómenti Területfejlesztési Társulás Társulási Tanácsa elfogadta a Társulás 2018. évi zárszámadását, majd ezen ülést követően a Tápiómenti Települések Csatornamű Vígazdálkodási-társulata a jelenlévő polgármesterek elé terjesztette a Társulat megszűnésével kapcsolatos előkészítő anyagot, amely a társulati maradványvagyon felosztási elveit rögzíti. A polgármesterek a felvázolt öt felosztási lehetőség közül azt választották, amely egyrészről a taglétszám arányában, másrészről az önkormányzati és tagi befizetések arányában osztja fel a maradványvagyont. Ez a javaslat kerül a Társulat taggyűlése elé néhány héten belül. 
Június 4-én, a Nemzeti Összetartozás Napján - szentmisét követően - a Szent István templom melletti Trianon-bástyánál tartottunk ünnepi megemlékezést, melyen Kecser István képviselő úr mondta el gondolatait a 99. évforduló kapcsán. 
Szintén június 4-én került sor a pedagógusnapi rendezvényünkre, ahová a bölcsődében, az óvodákban és az iskolákban dolgozó pedagógusokat hívtuk meg egy szerény vacsora melletti beszélgetésre.

Sülysáp, 2019. június 12.

